Yeri gəlmişkən, qeyd edim ki, layihədə bir texniki səhvə yol verilib. İlyas İsmayılov bu barədə təklif bildirmişdi. “Vəkil ola bilməzlər” sözü burada qeyd olunmamışdır. Tamamilə düzgün bir təklifdir və biz artıq onu düzəltmişik. Bununla da bağlı fikir mübadiləsi olub. Ümumiyyətlə, “Vəkillər və vəkillik fəaliyyəti haqqında” Qanun hazırlanarkən belə bir təklif olmuşdu ki, Konstitusiya Məhkəməsinin hakimləri, Apellyasiya və kassasiya instansiyaları məhkəmələrinin sədrləri, belə deyək, bu testi vermədən, şifahi müsabiqədən keçmədən vəkil ola bilsinlər. Amma artıq bu qanun qüvvədədir. Yəni bu prosedur işləyir. Misal üçün, şəxsən mənim mövqeyim bir qədər fərqli idi. Mən düşünürəm ki, hakim hakimdir. Məhkəmə sədri olsun, yaxud sıravi hakim. Amma demək istəyirəm ki, bu edilən dəyişiklik prosedur qaydanı tənzimləyir. Ümumilikdə, bu gün də bizim qanunvericiliyimizdə Konstitusiya Məhkəməsinin hakimləri, habelə Apellyasiya və kassasiya instansiyaları məhkəmələrinin sədrləri üçün, əgər onlar vəkil olmaq istəyirlərsə, belə bir güzəştli prosedur nəzərdə tutulub.